Viiratsi 1. juuli 2025 nr 264

**Kolgasoo ja Sepasoo detailplaneeringu kehtestamine**

Arhitekt Sulev Ilves (volitatud arhitekt tase 7, kutsetunnistus 144847) koostas Viljandi Vallavalitsuse 21.06.2022 korraldusega nr 476 „Kolgasoo ja Sepasoo detailplaneeringu algatamine“ Taari külas katastriüksustel 71503:002:0058 (Kolgasoo) ja 71503:002:0086 (Sepasoo) algatatud detailplaneeringu (KovID DP320).



Detailplaneeringu eesmärk on elamumaa kruntide moodustamine, nende ehitusõiguse määramine ja tiigi rajamine. Detailplaneeringuala suurus on ligikaudu 3,2 ha. Detailplaneeringuala katastriüksuste maa sihtotstarve on maatulundusmaa 100%.

Viljandi Vallavalitsuse 01.10.2024 korraldusega nr 370 „Viljandi Vallavalitsuse 21.06.2022 korralduse nr 476 „Kolgasoo ja Sepasoo detailplaneeringu algatamine“ muutmine„ suurendati detailplaneeringu ala ja asendati asendiplaan.



05.11.2013 moodustus Viljandi vald, mis on Paistu valla, Pärsti valla, Saarepeedi valla ja Viiratsi valla õigusjärglane.

Detailplaneeringualal kehtib Saarepeedi Vallavolikogu 11.12.2008 määrusega nr 65 „Saarepeedi valla üldplaneeringu kehtestamine“ kehtestatud Saarepeedi valla üldplaneering, mille kohaselt tuleb koostada detailplaneering, kui kinnistu jagamisel väljaspool kompaktse asustusega alal moodustatakse kaks või rohkem elamumaa krunti. Detailplaneering ei ole üldplaneeringut muutev ega näe ette olulise keskkonnamõju teket.

Käesoleva detailplaneeringuga soovitakse moodustada elamumaa krundid ning määrata neile ehitusõigus üksikelamute rajamiseks. Lisaks moodustatakse teemaa ning tootmise ja jaotamise ehitise maa elamute teenindamiseks vajaliku taristu rajamiseks. Planeeringu läänepoolses osas nähakse ette looduslik maa, sealhulgas metsamaa. Lõunapoolsele osale kavandatakse tiik. Detailplaneeringuala on hoonestamata. Lahendus koos krundi suuruste ja ehitusõiguse näitajatega on kirjeldatud „Kolgasoo ja Sepasoo detailplaneering“ detailplaneeringu põhijoonisel (joonis nr 2).

Detailplaneeringu täpsem lahendus on toodud detailplaneeringu seletuskirjas, joonistel ja lisades, mis on käesoleva korralduse lahutamatud osad.

Viljandi Vallavalitsuse 08.04.2025 korraldusega nr 146 „Kolgasoo ja Sepasoo detailplaneeringu vastuvõtmine“ võeti vastu Taari külas Kolgasoo ja Sepasoo detailplaneering. Detailplaneeringu avalik väljapanek toimus ajavahemikul 02.05.2025 kuni 16.05.2025. Avaliku väljapaneku jooksul detailplaneeringu kohta arvamusi ega vastuväiteid ei esitatud.

Tulenevalt eeltoodust ja võttes aluseks planeerimisseaduse § 139 lõiked 1, 3, 4 ja 6 ning Viljandi Vallavolikogu 28.02.2022 määruse nr 13 „Planeerimisseaduses sätestatud küsimuste lahendamise volitamine“ § 1 lõike 1:

1. Kehtestada Taari külas Kolgasoo ja Sepasoo detailplaneering (KovID DP320).
2. Viljandi Vallavalitsuse planeeringute- ja GIS-spetsialistil avaldada detailplaneeringu kehtestamise teade detailplaneeringu kehtestamisest arvates:
   1. 14 päeva jooksul Ametlikes Teadaannetes ja Viljandi valla veebilehel [www.viljandivald.ee](http://www.viljandivald.ee);
   2. 30 päeva jooksul maakonnalehes Sakala.
3. Viljandi Vallavalitsuse planeeringute- ja GIS-spetsialistil saata 14 päeva jooksul teade detailplaneeringu kehtestamise kohta ja kehtestatud detailplaneering vastava valdkonna eest vastutavale ministrile ja maakatastri pidajale.
4. Viljandi Vallavalitsuse avalike suhete spetsialistil avaldada teade detailplaneeringu kehtestamise kohta esimesel võimalusel Viljandi valla ajalehes Viljandi Valla Teataja.
5. Käesoleva korraldusega mittenõustumisel võib esitada vaide 30 päeva jooksul korralduse teatavakstegemisest arvates Viljandi Vallavalitsusele (viljandivald@viljandivald.ee või Sakala 1, Viiratsi alevik, Viljandi vald, 70101 Viljandi maakond) või kaebuse Tartu Halduskohtule (trthktartu.menetlus@kohus.ee või Kalevi 1, 51010 Tartu).
6. Korraldus jõustub teatavakstegemisest.

(allkirjastatud digitaalselt)

Alvar Pähkel (allkirjastatud digitaalselt)

abivallavanem vallavanema ülesannetes Reet Pramann

vallasekretär